PickardPrichard300

Google Plus

Google+ (изписва се понякога и Google Plus, често се съкращава като G+ или само +, когато е в контекст) е услуга за социална мрежа, разработена и поддържана от Google Inc. Услугата стартира на 28 юни 2011 във фаза на "ограничено полево изпитание", достъпно с покани. На следващия ден на първите потребители се предоставя възможност да поканят свои приятели, които да се присъединят и създадат своя потребителска сметка. Заради огромния интерес, скоро след пускането ѝ, възможността за изпращане на покани е спряна. Google+ интегрира социални услуги като Google Профили и Google Buzz, но и въвежда нови услуги като Circles (Кръгове), Hangouts (Терени), Sparks и Huddles. Google+ ще е достъпно и като настолно и мобилно приложение, но само за операционните системи Android и iOS. Източници като The New York Times обявяват услугата за най-големия опит на Google да си съперничи със социалната мрежа Facebook, която има над 750 милиона потребители през 2011. На 14 юли 2011 Google обявява, че Google+ има над 10 милиона потребители две седмици след стартирането на "ограниченото" изпитание. През януари 2012 г. Google обявява, че потребителите са достигнали 90 милиона.